કૃષિ ક્ષેત્ર માટે હાથ ધરાયેલી આ તમામ કવાયત આવકારદાયક બાબત છે પરંતુ જ્યાં સુધી આ ક્ષેત્રના પાયામાં રહેલા પ્રશ્નોનું નિરાકરણ નહી થાય ત્યાં સુધી આ કવાયત પરિણામદાયી નીવડે તેવી શક્યતા જણાતી નથી.જેમ કે, સરકાર કૃષિ નિકાસ બમણી કરવા માંગે છે. પરંતુ કૃષિ નિકાસની વાસ્તવિક સ્થિતિ પર નજર કરીએ તો એક દાયકા જૂના નિકાસ પ્રતિબંધો ઉઠાવી લેવાયા હોવા છતાં કઠોળની નિકાસમાં કોઈ જ વધારો જોવા મળ્યો નથી.